Mens Porscherne og hørskjortene blev grisset til i champagne i højsommeren, begyndte julestemningen at melde sig andre steder. Ja, du læste ritig; julestemning. For allerede i uge 29 i City Syd i Skalborg, trillede de første containere ind med julepynt ind hos Billigblomst. - Vi får så mange containere, at vi er nødt til at gøre det nu! Det fortæller centerchef og "julemand" hos Billigblomst-butikken, Fethi Polat, om de rå mængder julestemning, der lander godt et halvt år før juleaften. Se flere billeder nederst. - Det er et spørgsmål om logistik, siger Fethi Polat og forklarer, at butikken ikke har lagerplads til de mange varer, og at de derfor allerede nu pryder butikken. Og det er ikke fordi julepynten bare står og samler støv til nordjyderne kommer i julestemning. Selvom 'højsæsonen' først for alvor rammer i september, oktober og november for butikken, har de første kurve og vogne med julepynt været forbi kassen. - Faktisk er folk begyndt. Vi har en kunde som har købt en vogn med julekugler til sin butik, så folk er faktisk begyndt, og vi sælger. Men folk er ikke gået amok endnu, som centerchefen udtrykker det.

Opsummering:
Der er i dag 130 dage til juleaften.